பொன்னடியைக் கும்பிட்டுப் போற்றுகின்றேன் - மன்னுபுகழ்ச் செந்தமிழ்நா(டு) ஒன்றாகித் தேவர்நா டொத்(து)உலகில் சந்ததம் வாழவரம் தா. 5. செந்தில் குமரன் (அமரவிளைப் புலவர் சுடலைமுத்துப் பிள்ளை அவர்கள் திருச்செந்தூருக்குச் சென்று முருகனைத் தரிசிக்கப் போகும்வழியில்,  கவிமணி அவர்களை வீட்டில் சென்று தரிசித்துவிட்டுச் செல்லலாம் என்று கருதி, கவிமணி இல்லம் சென்றார். அப்பொழுது கவிமணி ஆஸ்த்மா நோயால் மிகவும் கஷ்டப்பட்டுக் கொண்டிருந்தார். சுடலைமுத்துப் பிள்ளை முருகன்மேல் ஒரு பாடல் பாடுமாறு கேட்கக் கவிமணி பின்வரும் பாடல்களைப் பாடினார் 1. உன்னிடத்தி லன்றி உலகில் எவரிடம்போய் என்னுடைய சங்கடத்தை யானுரைப்பேன் - பன்னிருகை ஏந்துமெழில் செந்தில் இறைவா! உனையன்றி